L 328/28 Jurnalul Oficial al Uniunii Europene 6.12.2008 DIRECTIVE DIRECTIVA 2008/99/CE A PARLAMENTULUI EUROPEAN ȘI A CONSILIULUI din 19 noiembrie 2008 privind protecția mediului prin intermediul dreptului penal (Text cu relevanță pentru SEE) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul de instituire a Comunității Europene, în special articolul 175 alineatul (1), având în vedere propunerea Comisiei, având în vedere avizul Comitetului Economic şi Social European (!), după consultarea Comitetului Regiunilor, hotărând în conformitate cu articolul 251 din tratat (2), procedura prevăzută la întrucât: (1) În conformitate cu articolul 174 alineatul (2) din tratat, politica comunitară privind mediul trebuie să urmărească asigurarea unui nivel ridicat de protecție. (2)  Comunitatea este preocupată de creşterea numărului de infracțiuni împotriva mediului și de efectele acestora, care se extind din ce în ce mai mult în afara granițelor statelor în care acestea sunt comise. Astfel de infracțiuni reprezintă o amenințare la adresa mediului şi necesită prin urmare un răspuns adecvat. (3) Experienţa a demonstrat că actualele sisteme de sanc- ționare nu au fost suficiente pentru a garanta respectarea în totalitate a legislației privind protecția mediului. O astfel de respectare poate şi ar trebui să fie consolidată prin prevederea de sancţiuni penale, care demonstrează o dezaprobare socială de natură diferită din punct de vedere calitativ în comparație cu sancţiunile adminis- trative sau cu un mecanism de compensare întemeiat pe dreptul civil. () JO C 10, 15.1.2008, p. 47. (?) Avizul Parlamentului European din 21 mai 2008 (nepublicat încă în Jurnalul Oficial) și Decizia Consiliului din 24 octombrie 2008. (4) (10) Existenţa unor norme comune privind infracțiunile dau posibilitatea utilizării unor metode de investigație şși de asistență eficiente pe teritoriul statelor membre şi între acestea. Pentru a realiza o protecţie eficace a mediului, este deosebit de importantă introducerea unor sancţiuni cu un caracter descurajant mai ridicat pentru activitățile care dăunează mediului, care provoacă de obicei sau este probabil să provoace daune semnificative aerului, inclusiv  stratosferei, solului, apei, animalelor sau plantelor, inclusiv în ceea ce priveşte conservarea speciilor. Nerespectarea unei obligații legale de a acționa poate avea același efect ca un comportament activ şi ar trebui, prin urmare, să facă la rândul său obiectul unor sancţiuni corespunzătoare. În consecință, un astfel de comportament ar trebui considerat infracțiune pe întreg teritoriul Comunității în cazul în care se desfăşoară cu intenție sau din culpă gravă. Actele legislative enumerate în anexele la prezenta directivă conțin dispoziții ce ar trebui să facă obiectul unor măsuri de drept penal care să asigure eficacitatea deplină a normelor privind protecția mediului. Obligațiile rezultate în temeiul prezentei directive se referă numai la dispozițiile din actele legislative enumerate în anexele la prezenta directivă care impun statelor membre obligația ca, atunci când pun în aplicare respectivele acte legislative, să prevadă măsuri restrictive. Prezenta directivă obligă statele membre să prevadă în legislația lor națională sancţiuni penale pentru încălcări grave ale dispozițiilor din dreptul comunitar privind protecția mediului. Prezenta directivă nu creează obligații privind aplicarea de astfel de sancţiuni sau a oricărui alt sistem disponibil de aplicare a legii în cazuri individuale.